सील होने के बाद भी बन रहा था घर, निगम ने रोका
नगरनिगम प्रशासन ने मंगलवार को विज्ञान नगर में एक सीज किए मकान को दुबारा से सीज करके वहां पत्थर लगाकर नोट लिखवाया है। इस मकान को पहले दिसंबर-16 में सीज किया गया था, इसके बावजूद मालिक इसमें काम करवा रहा था। शिकायत मिलने पर उपायुक्त राजेश डागा ने इसे दुबारा से सीज करने की कार्रवाई करवाई।
उपायुक्त राजेश डागा के अनुसार विज्ञान नगर झालावाड़ रोड पर पोखरा परिवार के सुरेन्द्र कुमार, दुर्गाशंकर, श्याम कुमार सुनील कुमार आवासन मण्डल के मकान 1 क-24 को बनवा रहे थे। नियमों अनुसार उन्होंने तो सेटबैक छोड़ा ही अन्य नियमों की पालना की। इनके पड़ोसी आनंदराज जैन लगातार इसकी शिकायत कर रहे थे। पहले भी इसकी जांच करवाई, नोटिस दिए, इसके बावजूद काम बंद नहीं किया तो तत्कालीन आयुक्त शिवप्रसाद एम नकाते ने इसे सीज करने के आदेश जारी कर दिए। निगम की ओर से दिसंबर-16 में इसे सीज करने की कार्रवाई कर दी। इसके बावजूद मकान मालिक इसमें निर्माण करते रहे। दोबारा शिकायत हुई तो मंगलवार को मुख्य अग्निशमन अधिकारी राकेश व्यास को मौके पर भेजा। उन्होंने कार्रवाई करते हुए मकान को दुबारा से सीज किया। जिस रास्ते से आवागमन था, उसे पट्टियां खड़ी करके बंद किया गया। इसके साथ ही वहां स्थायी रूप से बंद करने के लिए सिंगल ईंट की दीवार बनाने के आदेश दिए गए।
कार्रवाई करते नगर निगम कर्मचारी।
कंसुआ में सरकारी जमीन से हटाया अतिक्रमण
डागाने बताया कि निगम की टीम ने कंसुआ में भी सरकारी जमीन पर किए गए अतिक्रमण को हटाया। यहां एक व्यक्ति से सरकारी जमीन पर निर्माण करवा लिया था, जिसकी लगातार शिकायतें मिल रही थीं। मंगलवार को विभाग की टीम ने वहां जाकर अतिक्रमण को तोड़ दिया। निगम की टीम ने वल्लभबाड़ी में पशुओं के जमावड़े को देखते हुए वहां चारा बेचने वालों को हटा दिया। इसी प्रकार सीएडी चौराहे से दादाबाड़ी रोड पर फल बेचने वालों को सड़क पर कचरा नहीं फलाने के लिए समझाया और चेतावनी दी कि सड़क के किनारे रहें अन्यथा उन्हें हटा दिया जाएगा।
hin_Deva hin_Deva hin_Deva hin_Deva hin_Deva hin_Deva